परिणीति चोपड़ा और अर्जुन कपूर स्टारर फिल्म ‘नमस्ते इंग्लैंड’ का हाल ही में ट्रेलर रिलीज हुआ था। अब फिल्म का पहला रोमांटिक गाना ‘तेरे लिए’ रिलीज हो गया है। वैसे तो इस गाने की झलक आप पहले फिल्म के ट्रेलर में भी देख चुके होंगे लेकिन गाने को पूरा सुनेंगे तो आपको सुकून महसूस होगा। इस खूबसूरत गाने को पाकिस्तानी सिंगर आतिफ असलम और आकांक्षा भंडारी ने गाया है। गाने के बोल को जावेद अख्तर ने लिखा है और मनन शाह ने इसे कम्पोज किया है।